section_heading: Vojna karijera
paragraph_text: U travnju 1904. promaknut je u čin potpukovnika, dok od travnja 1905. služi u središnjem odjelu bavarskog Glavnog stožera. Čin pukovnika dostigao je u listopadu 1906. nakon čega je dva mjeseca nakon toga, u prosincu, imenovan zapovjednikom 3. kraljevske bavarske brigade poljskog topništva kojom brigadom zapovijeda do travnja 1908. kada postaje zapovjednikom 1. kraljevske bavarske brigade poljskog topništva. U ožujku 1909. promaknut je u čin general bojnika, dok je u ožujku 1910. imenovan zapovjednikom Kraljevske bavarske brigade pješačkog topništva kojom zapovijeda iduće tri godine. U ožujku 1912. unaprijeđen je u čin general poručnika, te ponovno raspoređen na službu u Glavni stožer u Berlinu. U ožujku 1913. imenovan je zapovjednikom 6. bavarske pješačke divizije zamijenivši na tom mjestu Oskara von Xylandera. Na čelu 6. bavarske pješačke divizije nalazi se i na početku Prvog svjetskog rata.